sukhrobnurali/uzbek-legal-corpus huggingface dataset:
2000-2001 YILLARDA XORIJIY INVESTORLARNI JALB QILGAN HOLDA KORXONALARNI DAVLAT TASARRUFIDAN ChIQARISh VA XUSUSIYLAShTIRISh ChORA-TADBIRLARI TOʻGʻRISIDA
(resolution, 2021-02-22)

Korxonalarni xususiylashtirish va aksiyalashtirishni yanada chuqurlashtirish, ushbu jarayonlarga xorijiy investorlarni keng jalb etish maqsadida Vazirlar Mahkamasi qaror qiladi: 2. Belgilansinki: 3. Davlat mulkini sotishda tender savdolarini oʻtkazish Davlat komissiyasiga, ayrim hollarda, iqtisodiyot uchun strategik ahamiyatga ega boʻlgan korxonalarga investitsiyalar jalb qilinganda: korxona (aksiyalar ulushi) sotilishigacha budjet va davlat korxonalari oldida toʻplanib qolgan qarzlar tarkibini oʻzgartirish, shu jumladan ular boʻyicha toʻlovlarni kechiktirish toʻgʻrisida qaror qabul qilish; yangi ishlab chiqarish quvvatlari va mahsulotlarni oʻzlashtirish davrida xorijiy investorning soʻroviga koʻra tabiatni muhofaza qilish koʻrsatkichlari boʻyicha talablarni oshirish muddatini uzaytirish huquqi berilsin. 4. Oʻzbekiston Respublikasi Vazirlar Mahkamasining 4-ilova*ga muvofiq qarorlariga oʻzgartirish va qoʻshimchalar kiritilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Chjen zimmasiga yuklansin.
AMERIKA QOʻSHMA SHTATLARIDAGI OʻZBEKISTON RESPUBLIKASI ELCHIXONASI SHTAT JADVALIGA QOʻSHIMCHA KIRITISH TOʻGʻRISIDA
(resolution, 2007-01-12)

Amerika Qoʻshma Shtatlari bilan harbiy sohada ikki tomonlama va koʻp tomonlama hamkorlikni faollashtirish maqsadida, Oʻzbekiston Respublikasi Vazirlar Mahkamasining “Amerika Qoʻshma Shtatlarida Oʻzbekiston Respublikasining Elchixonasini ochish toʻgʻrisida” 1993-yil 10-maydagi 212-son qaroriga qoʻshimcha ravishda Vazirlar Mahkamasi qaror qiladi: 1. Oʻzbekiston Respublikasining Amerika Qoʻshma Shtatlaridagi Elchixonasi shtat jadvaliga 2000-yil 1-yanvardan boshlab qoʻshimcha harbiy attashe lavozimi kiritilsin. 2. Oʻzbekiston Respublikasi Moliya vazirligi yangi kiritilayotgan shtatdagi xodim taʼminoti uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi va Mudofaa vazirligi Amerika Qoʻshma Shtatlaridagi Oʻzbekiston Respublikasi Elchixonasi harbiy attashesi lavozimiga nomzod yuzasidan bir oy muddatda taklif kiritsin.
TAMAKI SANOATINI RIVOJLANTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Respublika tamaki sanoatini rivojlantirishni taʼminlash hamda uning eksport imkoniyatini oshirish, “British Amerikan Tobakko PLS” kompaniyasining investitsiya loyihasini oʻz vaqtida amalga oshirish, texnika bilan qayta jihozlash, tamaki mahsuloti ishlab chiqarish boʻyicha qoʻshimcha mahalliy ishlab chiqarishlarni barpo etish uchun xorijiy investitsiyalarni keng jalb qilish maqsadida Vazirlar Mahkamasi qaror qiladi: 1. “OʻzBAT A.J.” qoʻshma korxonasi tomonidan xorijiy kompaniyalar bilan birgalikda 1999—2004-yillarda tamaki industriyasini mahalliylashtirish dasturi ishlab chiqilayotganligi maʼlumot uchun qabul qilinsin, Dastur: 2004-yilga borib Oʻzbekistonda tamaki sanoati uchun zarur boʻlgan tamaki yetishtirishni 48 foizgacha, bosma-oʻrov materiallari ishlab chiqarishni 56 foizgacha va boshqa komponentlarni ishlab chiqarishni 50 foizgacha, mahalliylashtirishning umumiy darajasini 50 foizgacha yetkazishni; qoʻshma korxonaning eksport imkoniyatini kengaytirish boʻyicha koʻriladigan chora-tadbirlar bilan birgalikda 2004-yilga borib “OʻzBAT A.J.” qoʻshma korxonasining oʻz valyuta xarajatlarini oʻzi qoplashini taʼminlashni nazarda tutadi. Vazirlar Mahkamasining Investitsiya dasturlari departamenti Xorijiy investitsiyalar agentligi bilan birgalikda mahalliylashtirish dasturini amalga oshirishda, shu jumladan xorijiy investorlarni jalb qilishda “OʻzBAT A.J.” qoʻshma korxonasiga zarur yordam koʻrsatsin. 2. “OʻzBAT A.J.” qoʻshma korxonasiga: qoʻshma korxonaning xoʻjalik faoliyatini amalga oshirish uchun zarur boʻlgan olib kelinadigan asbob-uskunalar, xomashyo materiallari va boshqa mahsulotlar bojxona bojlari toʻlash yuzasidan berilgan imtiyozlar; valyuta tushumining bir qismini majburiy sotishdan ozod qilish yuzasidan berilgan imtiyozlar, qoʻshma korxonaga markazlashtirilgan valyuta resurslaridan mablagʻ ajratish tegishli miqdorga qisqartirilgan holda; tamaki mahsulotlari ishlab chiqarish obyektlarini qurish va ulardan foydalanish, shuningdek tamaki bargini qayta ishlash va fermentatsiyalash yuzasidan mutlaq huquqlar 2004-yil noyabr oyigacha uzaytirilsin. 4. Oʻzbekiston Respublikasi Makroiqtisodiyot va statistika vazirligi hamda Qishloq va suv xoʻjaligi vazirligining faqat “OʻzBAT A.J.” qoʻshma korxonasiga 10 yil muddatga “Izmir” tamaki bargini yetishtirish, xarid qilish, qayta ishlash va eksport qilishni tashkil etish huquqini berish toʻgʻrisidagi takliflariga rozilik berilsin. Oʻzbekiston Respublikasi Qishloq va suv xoʻjaligi vazirligi “OʻzBAT A.J.” qoʻshma korxonasi buyurtmanomalari boʻyicha “Izmir” tamakisini yetishtirish uchun har yili zarur lalmi yerlar ajratilishini taʼminlasin. Samarqand va Qashqadaryo viloyatlari hokimliklari “Izmir” tamakisini boshqa xaridorlar tomonidan xarid qilinishini bartaraf etish ustidan nazorat oʻrnatsinlar. Oʻzbekiston Respublikasi Davlat bojxona qoʻmitasi “Izmir” tamakisining ruxsatsiz olib chiqib ketilishini bartaraf etish chora-tadbirlarini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z. Usmonov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “SOLIQ SOLISHNING SODDALASHTIRILGAN TIZIMIGA OʻTGAN KICHIK KORXONALARGA SOLIQ SOLISH TARTIBI TOʻGʻRISIDA” 1998-YIL 15-APRELDAGI 159-SON QARORIGA OʻZGARTIRISH KIRITISH HAQIDA
(resolution, 2005-12-27)

“Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartirishlar va qoʻshimchalar kiritish toʻgʻrisida” 1999-yil 20-avgustdagi Qonuni XX boʻlimining 1-bandiga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Soliq solishning soddalashtirilgan tizimiga oʻtgan kichik korxonalarga soliq solish tartibi toʻgʻrisida” 1998-yil 15-apreldagi 159-son qarori bilan tasdiqlangan Kichik korxonalar uchun soliq solishning soddalashtirilgan tizimini qoʻllash tartibi (Oʻzbekiston Respublikasi QT 1998-y., 4-son, 15-modda) II-boʻlimining 6-bandi quyidagi tahrirda bayon qilinsin: “6. Aksiz toʻlanadigan mahsulot ishlab chiqarayotgan kichik korxonalar aksiz soligʻini Oʻzbekiston Respublikasining Soliq kodeksida belgilangan tartibda toʻlaganlari taqdirda soddalashtirilgan soliq solish tizimiga oʻtishlari mumkin.”
“MITSUI VA KO., LTD” FIRMASI BILAN BIRGALIKDA “TOShKENT-BUXORO RADIORELE LINIYASINI REKONSTRUKSIYA QILISh (TRANS-OSIYO-YEVROPA TOLA-OPTIKA ALOQA LINIYASINI ZAXIRALASh)” LOYIHASINI AMALGA OShIRISh ChORA-TADBIRLARI TOʻGʻRISIDA
(resolution, 2021-02-22)

2010-yilgacha boʻlgan davrda Oʻzbekiston Respublikasi telekommunikatsiya tarmogʻini rekonstruksiya qilish va rivojlantirish milliy dasturini bajarish maqsadida Vazirlar Mahkamasi qaror qiladi: 1. Oʻzbekiston Pochta va telekommunikatsiyalar agentligining “Mitsui va Ko., Ltd” firmasi bilan birgalikda Oʻzbekiston Respublikasining 1999-yilgi Investitsiya dasturiga kiritilgan “Toshkent-Buxoro radiorele liniyasini rekonstruksiya qilish (Trans-Osiyo-Yevropa tola-optika aloqa liniyasini zaxiralash)” loyihasini amalga oshirish toʻgʻrisidagi taklifi qabul qilinsin. 2. Quyidagilar: “Xalqaro Telekom” aksiyadorlik kompaniyasi loyiha boʻyicha buyurtmachi, “Oʻzimpeksaloqa” aksiyadorlik jamiyati esa — ijro etuvchi agent etib belgilanganligi; loyihani amalga oshirish maqsadida, buyurtmachi manfaatlaridan kelib chiqib, “Oʻzimpeksaloqa” aksiyadorlik jamiyati tomonidan “Mitsui va Ko., Ltd” firmasi bilan 1 546 681,0 ming Yaponiya iyenasi miqdorida kontrakt tuzilganligi maʼlumot uchun qabul qilinsin. 3. Belgilansinki, loyihani mablagʻ bilan taʼminlash quyidagi tartibda: kontrakt qiymatining 1 314 678,9 ming Yaponiya iyenasi miqdoridagi 85 foizi mahsulot yetkazib beruvchi — “Mitsui va Ko., Ltd” firmasining Yaponiya Tashqi savdo va sanoat vazirligining sugʻurta qoplamasi ostida Yaponiyaning eksport-import bankidan beriladigan 8 yil muddatda qaytariladigan krediti hisobiga; kontrakt qiymatining 232 002,1 ming Yaponiya iyenasi miqdoridagi 15 foizi “Mitsui va Ko., Ltd” firmasining 3 yil muddatda qaytariladigan krediti hisobiga amalga oshiriladi. Asosiy qarz, foizlar, vositachilik haqlari va jalb qilinayotgan kreditlarga xizmat koʻrsatish bilan bogʻliq boshqa moliyaviy chiqimlar 1 va 2-ilovalarga muvofiq “Xalqaro Telekom” aksiyadorlik kompaniyasining oʻz mablagʻlari hisobiga milliy valyutada qaytariladi. 4. Oʻzbekiston Pochta va telekommunikatsiyalar agentligi kontrakt qiymatining 15 foizini kreditlash boʻyicha “Mitsui va Ko., Ltd” firmasi bilan belgilangan tartibda kredit bitimi tuzsin. 5. Moliya vaziri “Oʻzimpeksaloqa” aksiyadorlik jamiyatining “Mitsui va Ko., Ltd” firmasiga toʻlov majburiyatlari boʻyicha kafolatni Oʻzbekiston Respublikasi Hukumati nomidan belgilangan tartibda imzolashga vakil qilinsin. 6. Oʻzbekiston Respublikasi Adliya vazirligi Oʻzbekiston Respublikasi Hukumati kafolatlari boʻyicha “Mitsui va Ko., Ltd” firmasi uchun maqbul shaklda yuridik xulosa bersin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari L.A. Axmetov zimmasiga yuklansin.
“Oʻzbekiston havo yoʻllari” MAK Toshkent aeroportining “Toshkent-2” aerovokzali toʻgʻrisida
(resolution, 2019-05-14)

“A” harfi bilan belgilangan parvozlarga hamda yuqori darajadagi rasmiy davlat, hukumat, parlament va boshqa xorijiy delegatsiyalarga “Toshkent-2” aerovokzalida koʻrsatiladigan xizmatlarni takomillashtirish maqsadida Vazirlar Mahkamasi qaror qiladi: 1. “Toshkent-2” aerovokzal terminalida quyidagilar xizmat koʻrsatilishi belgilansin: Oʻzbekiston Respublikasi Prezidenti Administratsiyasining Moliya-xoʻjalik departamenti talabnomalari asosida Oʻzbekiston Respublikasi rahbarlarining “A” toifali parvozlari; Bosh vazir tomonidan tasdiqlangan hamda Tashqi ishlar vazirligi va Davlat xavfsizlik xizmati bilan kelishilgan dasturlarga muvofiq, Oʻzbekiston Respublikasi Prezidentining taklifiga binoan mamlakatga tashrif buyuradigan quyidagilar: davlat va hukumat rahbarlari, parlamentlar va ularning palatalari rahbarlari, tashqi ishlar vazirlari boshchiligidagi xorijiy delegatsiyalar, ayrim xalqaro tashkilotlar rahbarlari, xorijiy davlatlar rahbarlarining maxsus vakillari, taniqli xorijiy davlat, siyosiy va jamoat arboblari; Boshqa toifalardagi chet el fuqarolarining “Toshkent-2” aerovokzalida xizmat koʻrsatishdan foydalanishlari faqat Oʻzbekiston Respublikasi Tashqi ishlar vazirligi va Prezident Administratsiyasi bilan kelishilgan holda amalga oshirilishi mumkin. 2. Liter parvozlarning xavfsizligini taʼminlash, yoʻlovchilarga xizmat koʻrsatish, shuningdek havo kemalarini texnik jihatdan tayyorlash uchun “Oʻzbekiston havo yoʻllari” Milliy aviakompaniyasi Bosh direktori buyrugʻi bilan belgilangan mutaxassislar guruhi jalb etilsin. 3. “Toshkent-2” aerovokzali orqali oʻtuvchi yoʻlovchilarga xizmat koʻrsatish madaniyatini oshirish va ular uchun zarur qulayliklar yaratish maqsadida, “Oʻzbekiston havo yoʻllari” Milliy aviakompaniyasi Tashqi ishlar vazirligi, Davlat bojxona qoʻmitasi, Davlat chegaralarini qoʻriqlash qoʻmitasi, Milliy xavfsizlik xizmati va Prezident xavfsizlik xizmati bilan hamkorlikda maxsus parvozlarga xizmat koʻrsatish texnologiyasini ishlab chiqishi hamda jalb etilgan idoralar mutaxassislarini zarur shart-sharoitlar bilan taʼminlashi lozim. 4. “Oʻzbekiston havo yoʻllari” MAK Oʻzbekiston Respublikasi Milliy xavfsizlik xizmati bilan hamkorlikda “Toshkent-2” aerovokzali terminalining ishonchli himoyasi va xavfsizligini taʼminlash boʻyicha rejim choralarini qatʼiy amalga oshirishi lozim. 5. Ushbu qarorning bajarilishini nazorat qilish Oʻzbekiston Respublikasi Bosh vaziri U.T. Sultonov hamda Oʻzbekiston Respublikasi Prezidenti Devonining Ishlar boshqaruvchisi Z.X. Haydarov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1999-10-21)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1999-yil 21-sentabr kuni Qohira shahrida imzolangan Oʻzbekiston Respublikasi Hukumati bilan Misr Arab Respublikasi Hukumati oʻrtasida ikkiyoqlama soliq solinishining oldini olish hamda daromad soliqlarini toʻlashdan bosh tortishni bartaraf qilish toʻgʻrisidagi Bitim; 1999-yil 5-oktabr kuni Seul shahrida imzolangan Oʻzbekiston Respublikasi Hukumati bilan Koreya Respublikasi Hukumati oʻrtasida bojxona ishlarida oʻzaro yordam toʻgʻrisidagi Bitim. 2. Oʻzbekiston Respublikasi Bosh vazirining oʻrinbosari B.S. Hamidov va Tashqi ishlar vaziri A.X. Komilovga mazkur hujjatlarda belgilangan Oʻzbekiston Respublikasi majburiyatlarining oʻz vaqtida bajarilishi ustidan nazoratni taʼminlasin.
HUKUMATLARARO PROTOKOLNI TASDIQLASH TOʻGʻRISIDA
(resolution, 1999-10-12)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Tasdiqlansin: 1994-yil 15-aprelda imzolangan erkin savdo zonasini tashkil etish toʻgʻrisidagi Bitimga oʻzgartirish va qoʻshimchalarlar kiritish toʻgʻrisidagi Protokol. 2. Bosh vazir oʻrinbosari B. Hamidov, tashqi ishlar vaziri A. Kamilov Oʻzbekiston Respublikasining ushbu hujjatlarda nazarda tutilgan majburiyatlarini oʻz vaqtida bajarilishi ustidan nazoratni taʼminlasinlar.
TOJIKISTON RESPUBLIKASIDA (DUSHANBE Sh.) OʻZBEKISTON RESPUBLIKASINING ELCHIXONASINI OCHISH TOʻGʻRISIDA
(resolution, 1999-10-11)

Oʻzbekiston Respublikasi bilan Tojikiston Respublikasi oʻrtasida doʻstlik, yaxshi qoʻshnichilik va hamkorlik toʻgʻrisida 1993-yil 4-yanvardagi Shartnomaga muvofiq Vazirlar Mahkamasi qaror qiladi: 1. Tojikiston Respublikasida (Dushanbe shahrida) Oʻzbekiston Respublikasining Elchixonasi taʼsis etilsin. 2. 1999-yil uchun shtatlar jadvali va xarajatlar smetasi 1 va 2-ilovalarga* muvofiq tasdiqlansin. 1999-yil uchun Elchixona xodimlari soni 3 kishidan, shu jumladan diplomatik tarkib — 2 kishidan, maʼmuriy-texnik tarkib — 1 kishidan iborat qilib belgilansin. Oʻzbekiston Respublikasi Tashqi ishlar vazirligi shtatlar toʻldirilishiga qarab xarajatlar smetasiga muvofiq 1999-yilda ajratiladigan budjet mablagʻlari doirasida xorijiy muassasalarni saqlash uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik tarkibini butlash uchun nomzodlar boʻyicha takliflar kiritsin. 4. Oʻzbekiston Respublikasining Tojikiston Respublikasidagi elchisi maishiy, tibbiy va transport xizmati koʻrsatish shart-sharoitlari boʻyicha Oʻzbekiston Respublikasi vaziriga tenglashtirilsin.
TURKMANISTONNING AVTOTRANSPORT VOSITALARI OʻZBEKISTON RESPUBLIKASI HUDUDIGA KIRGANLIGI VA TRANZIT HARAKATLANGANLIGI UChUN YOʻL YIGʻIMLARI JORIY ETISh TOʻGʻRISIDA
(resolution, 2018-05-04)

Turkmaniston avtotransport vositalarining Oʻzbekiston Respublikasi hududi orqali oʻtishi uchun yoʻl yigʻimlari stavkalarining teng amal qiluvchi miqdorlarini oʻzaro tartibga solishni taʼminlash maqsadida Vazirlar Mahkamasi qaror qiladi: 1. 1999-yil 1-oktabrdan boshlab Turkmaniston avtotransport vositalarining Oʻzbekiston Respublikasiga kirib kelishi va uning hududi orqali tranzit boʻyicha oʻtishi uchun yigʻimlar miqdorlari ilovaga muvofiq belgilansin. 2. Belgilab qoʻyilsinki, Turkmanistonning avtotransport vositalaridan yigʻimlar undirish milliy valyuta “soʻm”da naqd pulsiz shaklda yoki tijorat banklari tomonidan bevosita bojxona postlarida Oʻzbekiston Respublikasi Markaziy bankining toʻlov kunidagi kursi boʻyicha naqd pul shaklida amalga oshiriladi, olingan mablagʻlar Oʻzbekiston Respublikasi tijorat banklari boʻlimlari orqali Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasi hisob raqamlariga oʻtkaziladi. 3. Bojxona organlari tomonidan avtotransport vositasi haydovchisiga beriladigan, boʻlish muddatlari va harakatlanish yoʻnalishi koʻrsatilgan, belgilangan namunadagi yoʻnalish varaqasi Oʻzbekiston Respublikasiga kirib kelish yoki uning hududi orqali tranzit boʻyicha oʻtish huquqiga ruxsatnoma hisoblanadi. Harakatlanish yoʻnalishini va boʻlish muddatlarini oʻzgartirishga faqat Oʻzbekiston Respublikasi Davlat bojxona qoʻmitasining joylardagi organlari ruxsati bilan yoʻl qoʻyiladi. 4. Avtotransport vositalari Oʻzbekiston Respublikasining bojxona chegarasi orqali oʻtganda, bojxona nazoratidan tashqari, bojxona organlari tomonidan qonun hujjatlariga muvofiq chora-tadbirlar koʻriladi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari L.A. Axmetov va R.R. Yunusov zimmasiga yuklansin.
OʻZBEKISTON RESPUBLIKASI HARBIY SUDINI TAShKIL QILISh TOʻGʻRISIDA
(decree, 2017-09-18)

Oʻzbekiston Respublikasi Qurolli Kuchlarida oʻtkazilayotgan islohotlar hamda Oʻzbekiston Respublikasi Favqulodda vaziyatlar vazirligi, Davlat chegaralarini himoya qiluvchi qoʻmita, Oʻzbekiston Respublikasi Ichki ishlar vazirligi ichki va qorovul qoʻshinlari Bosh boshqarmalari hamda Mudofaa vazirligining harbiy okruglari tashkil qilinganligi munosabati bilan, harbiy sudning odil sudlovni amalga oshirish borasidagi faoliyatini samaradorligini yuksaltirish, Qurolli Kuchlarda, harbiy idoralarda va Oʻzbekiston Respublikasi qonunlariga muvofiq tashkil etilayotgan boshqa harbiy tuzilmalarda qonunchilik va huquq-tartibotni mustahkamlash maqsadida: 1. Oʻzbekiston Respublikasi Qurolli Kuchlarining harbiy sudi negizida Oʻzbekiston Respublikasi Harbiy sudi tashkil qilinsin. 2. Quyidagilar Oʻzbekiston Respublikasi Harbiy sudi organlarining asosiy vazifalari deb hisoblansin: davlat manfaatlarini hamda Oʻzbekiston Respublikasi Qurolli Kuchlari, Davlat chegaralarini himoya qiluvchi qoʻmita, Ichki ishlar vazirligi ichki va qorovul qoʻshinlari Bosh boshqarmalari, MXX, FVV hamda vazirliklar va idoralar harbiy boʻlinmalari harbiy xizmatchilarining qonuniy huquq va erkinliklarini himoya qilish; odil sudlovni amalga oshirish, Oʻzbekiston Respublikasining Konstitutsiyasi hamda boshqa qonun hujjatlariga muvofiq qoʻshinlarda qonunchilik va huquq-tartibotni taʼminlash; harbiy xizmatchilarni huquqiy tarbiyalash boʻyicha chora-tadbirlar kompleksini amalga oshirish. 3. Oʻzbekiston Respublikasi Qurolli Kuchlarining Harbiy sudi uchun belgilangan umumiy xodimlar soni va mehnat haqi fondi Oʻzbekiston Respublikasi Harbiy sudi uchun saqlab qolinsin. Oʻzbekiston Respublikasi Harbiy sudining tashkiliy-shtat tuzilmasi 1—5-ilovalarga* muvofiq tasdiqlansin. 4. Oʻzbekiston Respublikasi Oliy Sudi (U. Mingboyev) Oʻzbekiston Respublikasi Adliya vazirligi (S. Mirsafoyev) bilan birgalikda ikki hafta muddatda: amaldagi qonunchilikka oʻzgartirish va qoʻshimchalar toʻgʻrisida takliflar kiritsin; harbiy sudlar faoliyatini tashkil etish toʻgʻrisidagi Nizom loyihasini tayyorlab, Oliy Majlisning koʻrib chiqishi uchun taqdim etsin. 5. Oʻzbekiston Respublikasi Mudofaa vazirligi (H. Tursunov) Oʻzbekiston Respublikasi Harbiy sudi va uning tarkibiy boʻlinmalarini zarur moliyaviy, moddiy-texnikaviy jihatdan taʼminlab, shaxsiy tarkibning harbiy xizmatchilarga tegishli huquqiy mavqeini hamda pul va boshqa taʼminotning barcha turlarini saqlab qolsin. 6. Ushbu Farmonning bajarilishini nazorat qilish Oʻzbekiston Respublikasi Prezidentining Davlat maslahatchisi A. Nosirov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “HARBIY XIZMATChILAR VA HARBIY MAJBURIYATLI ShAXSLARNING, ODDIY ASKARLAR HAMDA BOShLIQLAR TARKIBIGA KIRUVChI ShAXSLARNING DAVLAT MAJBURIY ShAXSIY SUGʻURTASI TOʻGʻRISIDA” 1994 YIL 26 YaNVARDAGI 38-SON QARORIGA OʻZGARTIRIShLAR KIRITISh HAQIDA
(resolution, 1999-09-16)

Oʻzbekiston Respublikasi Favqulodda vaziyatlar vazirligi va Davlat chegaralarini himoya qiluvchi qoʻmita harbiy xizmatchilarining ijtimoiy himoyalanganligini kuchaytirish maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Harbiy xizmatchilar va harbiy majburiyatli shaxslarning, oddiy askarlar hamda boshliqlar tarkibiga kiruvchi shaxslarning davlat majburiy shaxsiy sugʻurtasi toʻgʻrisida” 1994-yil 26-yanvardagi 38-son (Oʻzbekiston Respublikasi QT, 1994-y., 1-son, 6-modda) qaroriga quyidagi oʻzgartirishlar kiritilsin: 1-bandning ikkinchi xatboshida “va Davlat bojxona qoʻmitasiga” soʻzlari “Davlat bojxona qoʻmitasiga, Favqulodda vaziyatlar vazirligiga va Davlat chegaralarini himoya qiluvchi qoʻmitaga” soʻzlari bilan almashtirilsin; 4-bandda “va Davlat bojxona qoʻmitasi” soʻzlari “Davlat bojxona qoʻmitasi, Favqulodda vaziyatlar vazirligi va Davlat chegaralarini himoya qiluvchi qoʻmita” soʻzlari bilan almashtirilsin.
QOZOGʻISTON RESPUBLIKASI VA TOJIKISTON RESPUBLIKASI YuK AVTOTRANSPORT VOSITALARINING OʻZBEKISTON RESPUBLIKASINING BOJXONA HUDUDI ORQALI KIRIB KELIShI, ChIQIB KETIShI HAMDA TRANZITI UChUN YAGONA YIGʻIM BELGILASh TOʻGʻRISIDA
(resolution, 2018-05-04)

Avtotransport vositalarining Oʻzbekiston Respublikasi hududi orqali oʻtishi uchun yigʻimlarni hisoblash tizimini tartibga solish maqsadida Vazirlar Mahkamasi qaror qiladi: 1. Quyidagilar: Qozogʻiston Respublikasi Hukumati tomonidan 1999-yil 26-maydagi 643-son qarori bilan avtotransport vositalarining Qozogʻiston Respublikasi hududi orqali oʻtish uchun 300 AQSh dollariga teng miqdorda yigʻim joriy etilganligi; Oʻzbekiston Respublikasi Davlat bojxona qoʻmitasi buyrugʻi bilan Qozogʻiston Respublikasining avtotransport vositalariga nisbatan toʻlovning 300 AQSh dollariga teng miqdordagi tegishli normalari joriy etilganligi eʼtiborga olinsin. 3. Vazirlar Mahkamasining “Tojikiston Respublikasi yuk avtotransport vositalarini Oʻzbekiston Respublikasining bojxona chegarasi orqali oʻtkazish tartibi toʻgʻrisida” 1998-yil 1-dekabrdagi 506-son qarori 2-bandining birinchi xatboshi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari L.A. Axmetov zimmasiga yuklansin.